CELEX: 32016R1759
Language: fi
Date: 2016-09-28 00:00:00
Title: Komission täytäntöönpanoasetus (EU) 2016/1759, annettu 28 päivänä syyskuuta 2016, tiettyjen tavaroiden luokittelusta yhdistettyyn nimikkeistöön

4.10.2016   
               
               
                  FI
               
               
                  Euroopan unionin virallinen lehti
               
               
                  L 269/4
               
            KOMISSION TÄYTÄNTÖÖNPANOASETUS (EU) 2016/1759,
      annettu 28 päivänä syyskuuta 2016,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:
      
                  (1)
               
               
                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
               
            
                  (2)
               
               
                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
               
            
                  (3)
               
               
                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
               
            
                  (4)
               
               
                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
               
            
                  (5)
               
               
                  Tässä asetuksessa säädetyt toimenpiteet ovat tullikoodeksikomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 28 päivänä syyskuuta 2016.
         
            
               Komission puolesta,
            
            
               puheenjohtajan nimissä
            
            Stephen QUEST
            
               Verotuksen ja tulliliiton pääosaston pääjohtaja
            
         
      
      
         (1)  EUVL L 269, 10.10.2013, s. 1.
      
         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
         LIITE
         
                     Tavaran kuvaus
                  
                  
                     Luokittelu
                     (CN-koodi)
                  
                  
                     Perusteet
                  
               
                     (1)
                  
                  
                     (2)
                  
                  
                     (3)
                  
               
                     Tavara, jossa on sinkitystä teräksestä valmistettu metrisellä kierteellä varustettu kierteinen varsi ja muovista valmistettu kanta. Kierteinen varsi on valmistettu valssaamalla, ja sen pituus on 23 mm ja läpimitta 6 mm. Pyöreän kannan läpimitta on 14,5 mm, eikä siinä ole uraa tai syvennystä työkaluja varten.
                     Tavara esitetään tullille kalusteiden tukena tai jalkana (sitä voidaan kuitenkin käyttää myös muiden lattialle sijoitettavien esineiden kanssa), ja sillä voidaan tarpeen mukaan säätää esineen korkeutta ruuvaamalla kierteinen osa esineen sisään.
                     Ks. kuva (*)
                     
                  
                  
                     7318 15 90 
                  
                  
                     Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 7318 , 7318 15  ja 7318 15 90  nimiketekstien mukaisesti.
                     Tavara on kahdesta aineesta kokoonpantu tavara. Osa, joka antaa tavaralle sen olennaisen luonteen, on sinkitystä teräksestä valmistettu kierteinen varsi, jolla voidaan säätää esineiden korkeutta ruuvaamalla.
                     Luokittelu nimikkeen 8302  epäjaloa metallia oleviksi heloiksi, varusteiksi ja niiden kaltaisiksi tavaroiksi, jotka soveltuvat huonekaluihin, ei tule kyseeseen, koska tavaran aiottu käyttö ei liity olennaisesti sen objektiivisiin ominaisuuksiin ja koska sitä voidaan käyttää myös muiden tavaroiden kuin kalusteiden kanssa. Tavaralla on nimikkeen 7318  ruuvin objektiiviset ominaisuudet. Se on sen vuoksi luokiteltava CN-koodiin 7318 15 90  muuksi ruuviksi.
                  
               
            (*)  Kuva on ainoastaan ohjeellinen.